Tepişteyanê PKK û PAJKî 27ê teşrîna peyêne de zîndananê Tirkîya û Vakurê Kurdîstanî de vera tecrîdkerdişê Rayberê Şarê Kurdî Abdullah Ocalanî û binpaykerdişê heqanê tepişteyan grevê vêşanîye dabi destpêkerdene. Grevê vêşanîye bi koma 7. roja 31. de dewam keno.
Şîvekare Ataş 2018 de Zîndanê Sîncanî de tewra grevê vêşanîye yê ê çaxî bibî.Şîvekare Ataş nika zî Zîndanê Bakirkoyî de tewrê grevê vêşanîye bîye 3u koma 3. de ca girewt.
Ataşe pê rayîrê telefonî keyeyê xo reyde qisey kerd û tepişteyanê grevê vêşanîye rê selam kerd. Ataşe vat: ''Eke şima wazenê ma biciwîyê veng bidê grevê vêşanîye. Xora ma nêwazenê bimirê la seba ke tecrîdê vera Birêz Abdullah Ocalanî wedarîyo û o azad bibo ganî şarê ma veng bido grevê vêşanîye. Ma tîya ra selam danê pêro zîndanan. Heta ke waştişê ma bêrê caardene têkoşînê ma do dewam bikero''
